ہیٹ ایکسچینجر (حرارت کا تبادلہ کرنے والا)

ہیٹ ایکسچینجر ایک ایسا نظام ہے جو ایک حرارت کے منبع اور کام کرنے والے سیال کے درمیان حرارت کی منتقلی کے لیے استعمال ہوتا ہے۔ ہیٹ ایکسچینجرز کولنگ اور ہیٹنگ دونوں عمل میں استعمال ہوتے ہیں۔  آپس میں ملنے سے روکنے کے لیے سیالوں کو ٹھوس دیوار سے الگ کیا جا سکتا ہے یا وہ براہ راست رابطے میں بھی ہو سکتے ہیں۔  وہ بڑے پیمانے پر گھروں کو گرم کرنے ، ریفریجریشن، ایئر کنڈیشنگ، پاور اسٹیشن، کیمیکل پلانٹس، پیٹرو کیمیکل پلانٹس، پیٹرولیم ریفائنریز، قدرتی گیس کی پروسیسنگ اور سیوریج ٹریٹمنٹ میں استعمال ہوتے ہیں۔ ہیٹ ایکسچینجر کی بہترین مثال ایک اندرونی دہن انجن میں پائی جاتی ہے جس میں ایک گردش کرنے والا سیال جسے انجن کولنٹ کہا جاتا ہے ریڈی ایٹر کوائلز سے گزرتا ہے اور ہوا بھی کوائلز کے ارد گرد سے گزرتی ہے، جو کولنٹ کو ٹھنڈا کرتی ہے اور آنے والی ہوا کو گرم کرتی ہے۔ ایک اور مثال حرارتی نکاس یا ہیٹ سنک ہے، جو کہ ایک غیر فعال ہیٹ ایکسچینجر ہے جو الیکٹرانک یا مکینیکل ڈیوائس سے پیدا ہونے والی حرارت کو سیال میڈیم یعنی ہوا یا مائع کولنٹ میں منتقل کرتا ہے۔